|  |
| --- |
|  |
| grb7**REPUBLIKA HRVATSKA** |
| PRIMORSKO-GORANSKA ŽUPANIJA |
| UPRAVNI ODJEL ZA PROSTORNO UREĐENJE, GRADITELJSTVO I ZAŠTITU OKOLIŠA |
|  |

KLASA: UP/I-361-03/19-06/178

URBROJ: 2170/1-03-01/10-20-8

Rijeka, 9. travanj 2020.

Primorsko-goranska županija, Upravni odjel za prostorno uređenje, graditeljstvo i zaštitu okoliša, temeljem odredbe članka 115. stavka 2. Zakona o gradnji („Narodne novine'' br. 153/13, 20/17), a u skladu sa člankom 61. Zakona o izmjenama i dopunama Zakona o gradnji („Narodne novine“ broj 39/19), po zahtjevu investitora Bradić Mladena i Ljerke, Dubečka ulica 25, Sesvete, u postupku izdavanja građevinske dozvole,

**P O Z I V A**

investitora, vlasnika nekretnine za koju se izdaje građevinska dozvola i nositelja drugih stvarnih prava na toj nekretnini, te vlasnika i nositelja drugih stvarnih prava na nekretnini koja neposredno graniči s nekretninom za koju se izdaje građevinska dozvole za rekonstrukciju stambene samostojeće građevine – obiteljske kuće sa jednom stambenom jedinicom i gradnju pomoćnih građevina – zimskog vrta, spremišta i vanjskog bazena, na k.č. 22 k.o. Šmrika na uvid u spis predmeta radi izjašnjenja. Uvid u spis predmeta može izvršiti osoba koja dokaže da ima svojstvo stranke, osobno ili putem opunomoćenika, u prostorijama ovog Upravnog odjela, u Rijeci, Riva 10, I kat, soba 117, dana 22. travnja 2020. u vremenu od 8:30 do 11:00 i 12:00 do 15:00 sati (mole se stranke koje se planiraju odazvati da se, zbog situacije sa epidemijom Coronavirusa, prije dolaska jave na broj telefona 351-213 radi dogovora).

Sukladno članku 116. stavku 1. Zakona o gradnji („Narodne novine“ br. 153/13, 20/17) ako se građevinska dozvola izdaje za građenje građevine koja neposredno graniči s više od deset nekretnina, odnosno ako se građevinska dozvola izdaje za građenje građevine na građevnoj čestici koja se formira od deset ili više nekretnina ili za građenje građevine unutar obuhvata zahvata u prostoru koji se sastoji od deset ili više nekretnina, stranke se radi uvida u spis predmeta pozivaju javnim pozivom koji se objavljuje na oglasnoj ploči tijela graditeljstva i na njegovim mrežnim stranicama, a upravno tijelo poziv izlaže i na nekretnini za koju se izdaje građevinska dozvola.

Građevinska dozvola može se donijeti i ako se stranke ne odazovu pozivu.

DOSTAVITI:

1. Oglasna ploča upravnog tijela – 8 dana;

2. Mrežne stranice upravnog tijela;

3. Građevna čestica;

4. U spis.